**৮৫৬-এর দামঘন ভূমিকম্প** বা **৮৫৬-এর কুমিস ভূমিকম্প**টি ৮৫৬ খ্রিস্টাব্দের ২২ ডিসেম্বর (২৪২ হিজরি) সংঘটিত হয়েছিল। এটি আনুমানিক ৭.৯ মাত্রার ভূমিকম্প ছিল, এবং মার্কালি তীব্রতা স্কেলে এর সর্বোচ্চ তীব্রতা ছিল ১০ (X) (*চরম*)। ভূমিকম্পটি তাবারিস্তান এবং গর্গানের কিছু অংশ সহ বর্তমান ইরানের পূর্ব আলবুর্‌জ পর্বতমালার দক্ষিণ প্রান্ত বরাবর প্রায় ৩৫০ কিলোমিটার (২২০ মা) মেইজোসিসমাল এলাকা জুড়ে (সর্বোচ্চ ক্ষয়ক্ষতির এলাকা) আঘাত হানে। দামঘন শহরের কাছাকাছি ভূমিকম্পের উপকেন্দ্র ছিল বলে অনুমান করা হয়, যেটি তখন পারস্য প্রদেশ কুমিসের রাজধানী ছিল। এই ভূমিকম্পে আনুমানিক ২০০,০০০ নিহত হয়েছইল। যুক্তরাষ্ট্রের ভূতত্ত্ব জরিপ কর্তৃক লিপিবদ্ধ ইতিহাসের ষষ্ঠতম প্রাণঘাতী ভূমিকম্প হিসাবে তালিকাভুক্ত করা হয়েছে। নিহতের প্রকৃত সংখ্যা নিয়ে বিতর্ক হয়েছে।

টেকটোনিক সেটিং
--------------

ইরান আরব পাত এবং ইউরেশীয় পাতের মধ্যে মহাদেশীয় সংঘর্ষের জটিল অঞ্চলের মধ্যে অবস্থিত, যা দক্ষিণে বিটলিস-জাগ্রোস বেল্ট থেকে বৃহত্তর ককেশাস পর্বতমালা, অ্যাপসেরন-বলকান সিল এবং উত্তরে কোপেট দাগ পর্বতমালা পর্যন্ত বিস্তৃত। উপকেন্দ্রীয় এলাকাটি আলবুর্‌জ পর্বতশ্রেণীতে অবস্থিত, যেখানে তির্যক উত্তর-দক্ষিণ সংক্ষিপ্তকরণকে থ্রাস্টিং এবং সিনিস্ট্রাল (বাম-পার্শ্বীয়) অভিঘাত-হড়কানো ভূ-চ্যুতির সংমিশ্রণে স্থান দেওয়া হয়েছে।

কুমিস অঞ্চলের প্রধান সক্রিয় কাঠামো হল শাহরুদ ভূ-চ্যুতি ব্যবস্থা, যা কয়েকশ কিলোমিটার পর্যন্ত বিস্তৃত। সামগ্রিক সিনিস্ট্রাল অভিঘাত-হড়কানো ভূ-চ্যুতির এই অঞ্চলে দামঘান ভূ-চ্যুতি, নর্দার্ন দামঘান ভূ-চ্যুতিএবং আস্তানেহ ভূ-চ্যুতি ব্যবস্থা সহ বেশকয়েকটি ভূ-চ্যুতি স্ট্র্যান্ড রয়েছে, যার সবকটিই কেন্দ্রস্থলের মধ্যে অবস্থিত এবং কোয়াটারনারির সময় স্থানচ্যুতির প্রমাণ দেখা যায়।

ভূমিকম্পের বৈশিষ্ট্য
--------------------

৮৫৬-এর ভূমিকম্প এবং প্রধান ফল্ট কাঠামোর জন্য মেইজোসিসমাল এলাকার মানচিত্র
ভূমিকম্পটি রাতে সংঘটিত হয়। ৮৫৬ সালের ভূমিকম্পের সম্ভাব্য উৎসের মধ্যে সবচেয়ে দীর্ঘ হল ১৫০ কিমি দীর্ঘ আস্তানেহ ভূ-চ্যুতি ব্যবস্থা। আস্তানেহ ভূ-চ্যুতি ব্যবস্থার একটি অংশ বরাবর ট্রেঞ্চিং ৮৫৬ সালের ঘটনার সাথে সামঞ্জস্যপূর্ণ, ৬০০ খ্রিস্টপূর্বাব্দের পরে এবং ১৩০০ খ্রিস্টাব্দের আগে ঘটেছিল এমন একটি গুরুত্বপূর্ণ ভূমিকম্পের প্রমাণ পাওয়া যায়।

পরবর্তি কয়েক বছর ধরে এলাকাটিকে প্রভাবিত করেছে, এর মধ্যে পশ্চিম খুরাসান প্রদেশে একটি ক্ষতিকর ভূমিকম্পও ঘটেছিল।

ক্ষয়ক্ষতি
----------

উল্লেখযোগ্য ক্ষয়ক্ষতির এলাকা আলবুর্‌জ বরাবর প্রায় ৩৫০ কিলোমিটার (২২০ মা) পর্যন্ত বিস্তৃত ছিল, যার মধ্যে রয়েছে আহেভানু, আস্তান, তাশ, বাস্তাম এবং শাহরুদ শহর এবং এই এলাকার প্রায় সমস্ত গ্রাম মারাত্মকভাবে ক্ষতিগ্রস্ত হয়েছে। পার্থিয়ান সাম্রাজ্যের প্রাক্তন রাজধানী হেকাটোমপিলোস, যাকে বর্তমানে শাহর-ই কুমিস বলা হয়, ধ্বংস করা হয়েছিল। দামগানের অর্ধেক এবং বুস্তাম শহরের এক তৃতীয়াংশও ধ্বংস হয়ে যায়। ভূমিকম্প কুমিস এলাকায় পানির সরবরাহকে খারাপভাবে ব্যহত করেছে, আংশিকভাবে ঝর্ণা ও কানাত শুকিয়ে যাওয়ার কারণে। কিন্তু ভূমিধসের কারণেও নদীতে বাঁধ দেওয়া হয়েছে। ভূমিকম্পে মোট নিহতের সংখ্যা ২০০,০০০ প্রতিবেদন করা হয়েছে, যেখানে শুধুমাত্র দামঘান জেলাতেই ৪৫,০৯৬ জন নিহত হয়েছে।

ফলাফল
-----

শাহর-ই কুমিস এতটাই ক্ষতিগ্রস্থ হয়েছিল যে ভূমিকম্পের পরে এটি পরিত্যক্ত হয়েছে বলে মনে হয়। ভূমিকম্পের প্রভাব ৪৬ বছর পরেও বাস্তাম এবং দামঘানের মধ্যবর্তী অঞ্চলে দৃশ্যমান ছিল।

আরও দেখুন
---------

* ইরানের ভূমিকম্পের তালিকা
* ঐতিহাসিক ভূমিকম্পের তালিকা

তথ্যসূত্র
---------

1. ↑  National Geophysical Data Center / World Data Service (NGDC/WDS): NCEI/WDS Global Significant Earthquake Database. NOAA National Centers for Environmental Information (১৯৭২)। "Comments for the Significant Earthquake"। NOAA National Centers for Environmental Information। ডিওআই:10.7289/V5TD9V7K। সংগ্রহের তারিখ ১৭ ডিসেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  USGS (১৪ এপ্রিল ২০১১)। "Earthquakes with 50,000 or More Deaths"। ৫ জুন ২০১৩ তারিখে মূল থেকে আর্কাইভ করা। সংগ্রহের তারিখ ১৮ অক্টোবর ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Sorkhabi, Rasoul (২১ ডিসেম্বর ২০১৭)। *Tectonic Evolution, Collision, and Seismicity of Southwest Asia: In Honor of Manuel Berberian's Forty-Five Years of Research Contributions* (ইংরেজি ভাষায়)। Geological Society of America। পৃষ্ঠা 146। আইএসবিএন 978-0-8137-2525-3। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Talebian, M.; Jackson J. (২০০৪)। "A reappraisal of earthquake focal mechanisms and active shortening in the Zagros mountains of Iran"। *Geophysical Journal International*। Royal Astronomical Society। **156** (3): 506–526। ডিওআই:10.1111/j.1365-246X.2004.02092.x অবাধে প্রবেশযোগ্য। বিবকোড:2004GeoJI.156..506T। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. 1 2 3  Hollingsworth, J.; Nazari H.; Ritz J.-F.; Salamati R.; Talebian M; Bahroudi A.; Walker R.T.; Rizza M.; Jackson J. (২০১০)। "Active tectonics of the east Alborz mountains, NE Iran: Rupture of the left‐lateral Astaneh fault system during the great 856 A.D. Qumis earthquake" (পিডিএফ)। *Journal of Geophysical Research*। American Geophysical Union। **115** (B12313): B12313। এসটুসিআইডি 30506709। ডিওআই:10.1029/2009JB007185। বিবকোড:2010JGRB..11512313H। সংগ্রহের তারিখ ১৫ অক্টোবর ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. 1 2 3  Ambraseys, N.N.; Melville, C.P. (২০০৫)। *A History of Persian Earthquakes*। Cambridge Earth Science Series। Cambridge University Press। পৃষ্ঠা 37। আইএসবিএন 978-0-521-02187-6। সংগ্রহের তারিখ ১৫ অক্টোবর ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

টেমপ্লেট:Earthquakes in Iran